Rower doodgeskiet, makker gewond tydens huisroof | Maroela Media
'n Huisrower is doodgeskiet en sy vermeende makker gewond in 'n skietery met die polisie en munisipale beamptes in Rustenburg.
Lede van die Rustenburg-munisipaliteit se misdaadvoorkomingspan, in samewerking met die polisie, het Dinsdag gereageer op 'n noodoproep oor 'n huisroof in Zinniaville, in die noorde van die stad, het David Magae, woordvoerder van die Rustenburg-munisipaliteit, gesê. 'n Skietery het gevolg.
"Een van die verdagtes is gewond en paramedici het hom ['n kort ruk later] met hul aankoms op die toneel dood verklaar. Nog 'n verdagte is gewond en in hegtenis geneem. 'n Ongelisensieerde vuurwapen en vermoedelik gesteelde goedere is by hom gevind," het Magae gesê.
Benewens die 9 mm-pistool, het die polisie ook op ammunisie beslag gelê.
Volgens Magae word die gewonde verdagte onder polisiebewaking in 'n plaaslike hospitaal behandel.
'n Soektog is intussen onderweg na nóg drie vermeende rowers wat van die toneel gevlug het.
gewapende rooftog Rustenburg
Bankier en kie vas vir bedrog
Die SAPS was seker geskok omdat die ongelisensieerde vuurwapen nooit by hulle ingehandig is nie!!
Ek probeur nog altyd verstaan hoe die tipe ding werk, sit hulle op 'n Vrydagmiddag elk met 'n bier in die hand en besluit hoe hulle gaan roof? Genade asof dit 'n raadsvergadering is waar belangrike besluite geneem word!! Wens die vernuf om skelm te wees kan meer positief aangewend word.